Komission ehdotus maataloustuotteiden hintojen vahvistamisesta - Osa III - Säädökset - Ehdotus: NEUVOSTON ASETUS lampaan- ja vuohenliha-alan yhteisestä markkinajärjestelystä annetun asetuksen (EY) N:o 2467/98 muuttamisesta /* KOM/2000/0077 lopull. - CNS 2000/0049 */



Virallinen lehti nro C 086 E , 24/03/2000 s. 0011 - 0013



KOMISSION EHDOTUS maataloustuotteiden hintojen vahvistamisesta - III OSA Säädökset - Ehdotus: NEUVOSTON ASETUS lampaan- ja vuohenliha-alan yhteisestä markkinajärjestelystä annetun asetuksen (EY) N:o 2467/98 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C ottaa huomioon talous- ja sosiaalikomitean lausunnon [3], [3] EYVL C sekä katsoo seuraavaa: (1) Neuvoston asetuksen (EY) N:o 2467/98 [4] 3 artiklan 1 kohdassa säädetään, että lampaanruhojen perushinta olisi vahvistettava 3 artiklan 2 kohdassa säädettyjen perusteiden mukaisesti. Siinä säädetään myös, että perushinta olisi tarkistettava kausittain yhteisön lampaanlihan markkinoiden tavallisen kausittaisen vaihtelun huomioon ottamiseksi. Sovellettavat parametrit johtavat hintojen vahvistamiseen tässä asetuksessa säädetyllä tasolla. [4] EYVL L 312, 20.11.1998, s. 1. (2) Yhteisten markkinajärjestelyjen uudistukseen Agenda 2000:ssa sovelletun lähestymistavan mukaisesti ja jotta tuottajat voivat järjestää tuotantonsa useiden vuosien ajaksi, perushinta olisi vahvistettava ilman aikarajoituksia. Tämä ei saa kuitenkaan estää tulevaisuudessa mahdollisesti tehtäviä tarkistuksia. (3) Neuvoston komiteamenettelyn osalta vahvistamien säännösten noudattamiseksi asetuksen (EY) N:o 2467/98 vastaavat säännökset olisi lisäksi muutettava. Koska tämän asetuksen täytäntöönpanemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [5] 2 artiklassa tarkoitettuja hallintotoimenpiteitä, toimenpiteistä olisi päätettävä mainitun päätöksen 4 artiklassa säädettyä hallintomenettelyä noudattaen, [5] EYVL L 184, 17.7.1999, s. 23. ON ANTANUT TÄMÄN ASETUKSEN: 1 artikla Muutetaan asetus (EY) N:o 2467/98 seuraavasti: 1. Korvataan 3 artikla seuraavasti: "3 artikla Perushinta vahvistetaan 504,07 EUR 100 teuraspainokilolta markkinointivuodeksi 2001 ja sitä seuraaviksi markkinointivuosiksi. Kausittain tarkistettu perushinta, jossa otetaan huomioon lampaanlihan markkinoiden tavallinen kausittainen vaihtelun, vahvistetaan viikkokohtaisesti tämän asetuksen liitteen III mukaisesti. Jollei neuvosto määräenemmistöllä komission ehdotuksesta toisin päätä, markkinointivuosi alkaa tammikuun ensimmäisenä maanantaina ja päättyy sitä edeltävänä päivänä seuraavana vuonna. 2. Kumotaan 24 artikla. 3. Korvataan 25 artikla seuraavasti: "25 artikla 1. Komissiota avustaa lampaiden ja vuohien hallintokomitea, joka muodostuu jäsenvaltioiden edustajista ja jonka puheenjohtajana on komission edustaja. 2. Viitattaessa tähän kohtaan sovelletaan päätöksen 1999/468/EY 4 artiklassa säädettyä hallintomenettelyä ja otetaan huomioon mainitun päätöksen 7 artiklan 3 kohta. 3. Päätöksen 1999/468/EY 4 artiklan 3 kohdassa säädetty määräaika vahvistetaan yhdeksi kuukaudeksi." 4. Lisätään tämän asetuksen liite asetuksen (EY) N:o 2467/98 liitteeksi III. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE "LIITE III - Kausittain tarkistettu perushinta (EUR/100 teuraspainokiloa) >TAULUKON PAIKKA>